কলকাতা: রাজ্য সরকারের আবেদনে সাড়া দিয়ে পাউন্ড প্রতি দু টাকা দাম কমাতে রাজি হল বেকারি অ্যাসোসিয়েশন। আজ একথা জানিয়েছেন, জয়েন্ট অ্যাকশন কমিটি অফ ওয়েস্ট বেঙ্গল বেকার্স অ্যাসোসিয়েশন ও ওয়েস্ট বেঙ্গল বেকার্স কো-অডিনেটর কমিটির সাধারণ সম্পাদক ইদ্রিশ আলি।তিনি জানিয়েছেন, ১০০ গ্রাম পাঁউরুটির দাম ৫ টাকা করা হয়েছে। ২০০ গ্রামের দাম ১২ টাকা থেকে কমিয়ে ১১ টাকা করা হয়েছে। আর ৪০০ গ্রামের পাঁউরুটির দাম ২২ টাকা থেকে কমিয়ে ২০ টাকা করা হয়েছে৷